कचरा उठाने वाली ट्रॉलियां नहीं चलीं, ठेकेदार को भेजा नोटिस
शहरमें मंगलवार से कचरा उठाने वाली ट्रॉलियां नहीं चलीं। इससे सेनिटेशन का काम प्रभावित रहा। हालांकि निगम ने अपनी गाड़ियों से सेक्टरों में सफाई करवाई। ठेकेदार ने पेमेंट मिलने तक काम बंद रखने का फैसला किया है।
ठेकेदार ने बीते महीने भी ट्रॉलियों की पेमेंट मिलने के कारण काम बंद कर दिया था। निगम कमिश्नर जगदीप डांढा ने ठेकेदार को काम में सुधार की वाॅर्निंग के साथ बकाया पेमेंट करने के ऑर्डर किए थे, लेकिन इस बार ठेकेदार की मनमानी के कारण निगम झुकने को तैयार नहीं है। निगम की ओर से ठेकेदार को नोटिस दे दिया गया है कि काम बंद करने पर क्यों उसका कॉन्ट्रैक्ट कैंसिल कर दिया जाए। निगम अफसरों के मुताबिक ठेकेदार को एक अक्टूबर को शहर के सेक्टरों, गांवों से ट्रॉलियों में कचरा उठाने का कॉन्ट्रैक्ट दिया गया था। इसके आधार पर ठेकेदार को गाड़ियों के नंबर, ड्राइवरों के नाम पता, इनके ड्राइविंग लाइसेंस, ट्रैक्टर-ट्रॉलियों पर जीपीएस सिस्टम लगवाना था। ट्रॉलियों पर जीपीएस सिस्टम तो लगाया गया है लेकिन अन्य सभी शर्तों को फॉलो नहीं किया जा रहा है। इस वजह से ही ठेकेदार की निगम ने पेमेंट रोकी है। इस मामले को लेकर मेयर उपिंद्र अाहलूवालिया का कहना है कि ठेेकेदार दो साल से कचरा फेंकने में टांका लगा रहा है। मैं बर्दाश्त नहीं करूंगी। वहीं निगम कमिश्नर जगदीप डांढा, का कहना है कि ठेकेदार को नोटिस दे दिया गया है।
hin_Deva hin_Deva hin_Deva